

# NP Inovácia v poskytovaní pomoci osobám ohrozeným chudobou alebo sociálnym vylúčením

Kód projektu: 401405DVU1

**Ústredie práce, sociálnych vecí a rodiny**

**Číslo výberového konania:  VK 2025/12/45**

**Názov projektu: *„Inovácia v poskytovaní pomoci osobám ohrozeným chudobou alebo sociálnym vylúčením“,* kód projektu: 401405DVU1**

**Funkcia (pracovná pozícia v rámci NP):**

Zamestnanec pri výkone práce vo verejnom záujme v rámci Národného projektu s názvom *„Inovácia v poskytovaní pomoci osobám ohrozeným chudobou alebo sociálnym vylúčením“ - zamestnanec úradu PSVR vykonávajúci prácu v prirodzenom prostredí osôb cieľovej skupiny.*

Organizačný útvar: oddelenie hmotnej núdze, náhradného výživného a štátnych sociálnych dávok, odbor sociálnych vecí a rodiny, Úrad práce, sociálnych vecí a rodiny Trebišov

**Počet voľných miest**: 1 (predpokladaný nástup 9/2025)

**Doba trvania pracovného pomeru zamestnanca:** doba určitá – zastupovanie počasmaterskej resp. rodičovskej dovolenky, najdlhšie do skončenia národného projektu

**Miesto výkonu práce**: Úrad práce, sociálnych vecí a rodiny Trebišov, M. R. Štefánika 73/23, 075 01 Trebišov

Hlavné úlohy:  15.07.03 Poradenská práca prvého kontaktu vrátane predbežnej klasifikácie problému klienta a poradenského usmernenia a poskytovanie relevantných informácií pri riešení krízových situácií, problémov a zlyhaní v osobnom živote, v partnerských vzťahoch a rodinných vzťahoch a v širšom prostredí prostredníctvom poradenských postupov vrátane preventívnej a resocializačnej práce s jednotlivcom, rodinou alebo skupinou.

Činnosti budú zamerané najmä na:

* vyhľadávanie jednotlivcov a rodín v nepriaznivej sociálnej situácii v rámci cieľovej skupiny,
* aktívna práca s jednotlivcom a rodinami v ich prirodzenom prostredí, ktoré už vyhľadali pomoc úradov PSVR za účelom poskytnutia adekvátnej pomoci a poradenstva,
* komplexné odborné posudzovanie životnej situácie v kontexte ich sociálnych vzťahov, poskytovanie odborných informácií o možnostiach riešenia nepriaznivej sociálnej situácie, poskytovanie odborného komplexného poradenstva,
* poskytovanie sociálnej intervencie, plánovanie procesu riešenia sociálneho problému a navrhovanie jednotlivých krokov spolupráce pri riešení nepriaznivej sociálnej situácie jednotlivcov a rodín,
* podpora sieťovania zdrojov pomoci pre cieľovú skupinu, sprostredkovanie kontaktu a uľahčovanie komunikácie s ďalšími subjektmi v spoločenskom prostredí na lokálnej a regionálnej úrovni (napr. inštitúciami, obcami, vyššími územnými celkami, mimovládnymi neziskovými organizáciami),
* motivácia jednotlivca a rodín k predchádzaniu sociálneho zlyhania a k samostatnému riešeniu problémov v budúcnosti,
* spracovávanie záznamov z mapovania potrieb a sociálnej situácie cieľovej skupiny v prirodzenom rodinnom prostredí (v úzkej spolupráci s kmeňovými zamestnancami úradov PSVR),
* spracovávanie úradných záznamov a správ.

**Platová trieda: 7,** tarifný plat určený v súlade so zákonom č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov.

**POŽIADAVKY NA ZAMESTNANCA:**

**Požadované vzdelanie uchádzača:** **minimálne VŠ I. stupňa**

**Prax:** nevyžaduje sa

**Jazykové znalosti:** znalosť AJ výhodou

**Počítačové a iné znalosti:** Microsoft Word, Microsoft Excel, Microsoft Outlook, Microsoft  Powerpoint, Internet na pokročilej úrovni.

**Iné znalosti:** vodičský preukaz skupiny B výhodou, aktívny vodič výhodou

**Požadované schopnosti a osobnostné vlastnosti:** flexibilita a otvorenosť pre prácu v špecifických podmienkach, angažovanosť pre sociálnu prácu s ohrozenou a dysfunkčnou rodinou, zvládanie stresu a záťažových situácií, schopnosť efektívnej komunikácie s rizikovou klientelou a participujúcimi inštitúciami, jasné a zrozumiteľné vyjadrovanie, podporné, empatické a asertívne vystupovanie, záujem o odborný rast, schopnosť vyjednávania, advokácie záujmov klienta, facilitačné zručnosti, empatia, zdravá sebareflexia a altruizmus, vnútorná vyrovnanosť, schopnosť konštruktívne riešiť konfliktné situácie, systematicky si organizovať prácu, schopnosť motivovať a získať si pre spoluprácu všetkých členov rodiny. Uchádzač o pozíciu by mal byť citlivý na kultúrne špecifiká prostredia, v ktorom sa klient pohybuje a pristupovať k nim s rešpektom.

**Požadované odborné znalosti:**

* zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov,
* zákon č. 383/2013 Z. z. o príspevku pri narodení dieťaťa a príspevku na viac súčasne narodených detí a o zmene a doplnení niektorých zákonov,
* zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov,
* zákon č. 571/2009 Z. z. o rodičovskom príspevku a o zmene a doplnení niektorých zákonov,
* zákon č. 561/2008 Z. z. o príspevku na starostlivosť o dieťa a o zmene a doplnení niektorých zákonov,
* zákon č. 627/2005 Z. z. o príspevkoch na podporu náhradnej starostlivosti o dieťa v znení neskorších predpisov,
* zákon č. 238/1998 Z. z. o príspevku na pohreb v znení neskorších predpisov,
* zákon č. 385/2019 Z. z. o kompenzačnom príspevku baníkom a o zmene a doplnení niektorých zákonov,
* zákon č. 201/2008 Z. z. o náhradnom výživnom a o zmene a doplnení zákona č. 36/2005 Z. z. o rodine a o zmene a doplnení niektorých zákonov v znení nálezu Ústavného súdu Slovenskej republiky č. 615/2006 Z. z.,
* zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov,

**Kontakt pre poskytnutie informácií:**

Meno a priezvisko kontaktnej osoby: Mgr. Klaudia Minďarová

Telefón: 056/2446402

E-mail: Klaudia.Mindarova@upsvr.gov.sk

**Adresa zamestnávateľa**:

Úrad práce, sociálnych vecí a rodiny Trebišov, M. R. Štefánika 73/23, 075 01 Trebišov

**Požadované doklady pre prihlásenie sa do výberového konania pre zamestnanca pri výkone práce vo verejnom záujme:**

* písomná žiadosť o zaradenie do výberového konania s uvedením čísla výberového konania;
* motivačný list;
* kópia vysvedčenia, diplomu alebo iného rovnocenného dokladu o najvyššom dosiahnutom vzdelaní;
* profesijný štruktúrovaný životopis vo formáte EUROPASS
* čestné vyhlásenie o bezúhonnosti
* písomné čestné vyhlásenie o pravdivosti všetkých údajov uvedených v kópii diplomu a profesijnom štruktúrovanom životopise;

**Termín podania žiadosti o zaradenie do výberového konania je do 6. 8. 2025.**

**V určenom termíne ich zasielajte na adresu zamestnávateľa alebo e-mailom na adresy, ktoré sú  uvedené v texte inzerátu. Rozhodujúci je dátum podania na poštovú prepravu alebo dátum odoslania e-mailu. Požadované doklady zaslané e-mailom je potrebné doručiť písomne najneskôr v deň uskutočnenia výberového konania (pred jeho začatím). Po tomto termíne budú uchádzači, ktorí splnili podmienky a ktorí v určenom termíne doručili všetky požadované doklady pozvaní na výberové konanie. Svoj telefonický a e-mail kontakt uveďte vo svojej žiadosti.**